TQR โชว์กำไรปี 63 โต 68% แตะ 74 ลบ. รับรายได้พุ่ง พ่วงปันผล 0.014 บ. XD 16 มี.ค.64
TQR โชว์กำไรปี 63 โต 68% แตะ 74 ลบ. จากปีก่อนมีกำไร 44 ลบ. รับรายได้พุ่ง พ่วงปันผล 0.014 บ. XD 16 มี.ค.64
1 มี.ค. 2564

บริษัท ที คิว อาร์ จำกัด (มหาชน) หรือ TQR รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรเพิ่มขึ้น เนื่องจากมีรายได้ค่าบริการจำนวน 193.98 ล้านบาท เพิ่มขึ้น 64.22 ล้านบาท หรือร้อยละ 49.49 จากปี 2562 อยู่ที่ 129.76 ล้านบาท โดยมีสาเหตุหลักจากการเพิ่มขึ้นของรายได้ค่าบริการจากธุรกิจนายหน้าประกันภัยต่อแบบพัฒนาช่องทางและผลิตภัณฑ์ใหม่ร่วมกัน (Alternative Business)
ขณะที่ค่าใช้จ่ายในการขายของบริษัทฯ ได้แก่ ค่าใช้จ่ายในการส่งเสริมการขายซึ่งจ่ายให้กับผู้แนะนำงานซึ่งเป็นบุคคลภายนอก สำหรับธุรกิจนายหน้าประกันภัยต่อแบบพัฒนาช่องทางและผลิตภัณฑ์ใหม่ร่วมกัน (Alternative Business) โดยในปี 2562-2563 บริษัทฯ มีค่าใช้จ่ายในการขายจำนวน 3.88 ล้านบาท และ 3.59 ล้านบาทตามลำดับ ลดลง 0.29 ล้านบาท หรือร้อยละ 7.47 จากปี 2562 โดยมีสาเหตุหลักจากการชะลอตัวของอุตสาหกรรมประกันภัยโดยรวม
พร้อมกันนี้ บริษัทประกาศจ่ายเงินปันจากกำไรสะสม โดยอัตราการจ่ายปันผลเป็นเงินสด 0.014 บาทต่อหุ้น วันที่ไม่ได้รับสิทธิปันผล (XD) 16 มี.ค. 2564 วันที่จ่ายปันผล 11 พ.ค. 2564